Rugiagėlės
Šiandien mano spėrūs pirštai
Rugiagėles skina,
Ir būties vargus pamiršta,
Kas vainiką pina...

Pasitraukite, akuotai,
Darbas tenetrunka –
Kol jaunuolė vainikuota,
Jos skruostai nerunka...

Sveikos sveikos, viešnios brangios,
Mėlynos akytės,
Jūsų žydris – iš padangės
Trupinys nukritęs!..

Skinsiu aš gražiausią žiedą,
Kas papuoštų juostą –
Kas jaunatvės giesmę gieda,
Ašarų nešluosto...

Daug kas kinta, ir liovėjai
Bus visokios dienos,
Kai atšvilpaus tamsūs vėjai
Iš rudens rugienos...

Šiandien dar žaliuoja toliai,
Giedros širdį lydi –
Bus linksma jaunuolė, kolei
Rugiagėlės žydi...

Baltrušaitis Jurgis
Eilėraščiai